**सिकंदर लोदी का मकबरा**, जो कि लोधी गार्डन, नई दिल्ली, भारत में स्थित है। यह मकबरा लोदी वंश के दूसरे शासक सिकंदर लोदी (शासनकाल: 1489-1517 ईस्वी) का मकबरा है, जो कि उनके बेटे इब्राहिम लोदी द्वारा 1517-1518 ईस्वी मे बनाया गया था। यह् स्मारक बड़ा गुंबद से 100 मीटर की दूरी पर स्थित है और जिस क्षेत्र में यह स्थित है उसे औपचारिक रूप से ग्राम खैरपुर कहा जाता था।

इतिहास
------

सिकंदर लोदी जिनके जन्म का नाम निजाम खान था वह बहलुल लोदी के पुत्र थे। वह 1489 और 1517 के बीच दिल्ली के सुल्तान थे और 1489 में अपने पिता की मृत्यु के बाद, सिकंदर लोधी ने उसी वर्ष शासन संभाला और 1517 ईस्वी में अपनी मृत्यु तक शासन किया।  1517 ई. में सिकंदर लोदी की मृत्यु के बाद उनके पुत्र इब्राहिम लोदी ने उनका मकबरा बनवाया। सिकंदर लोदी का मकबरा मुहम्मद शाह के मकबरे से कुछ हिस्सों में प्रेरित था जो कि लोधी गार्डन में हि स्थित है।

निर्माण और वास्तुकला
--------------------

सिकंदर लोदी का मकबरा मुहम्मद शाह के मकबरे से काफी हिस्सों में प्रेरित था। यह एक अष्टकोणीय बनावट है और इसकि स्थापत्य शैली इंडो-इस्लामिक है। यह मकबरा भारतीय उपमहाद्वीप में पहला उद्यान मकबरा है और भारत का सबसे पुराना सुरक्षित संलग्न उद्यान मकबरा है। 

यह मकबरा एक किलाबन्द परिसर के भीतर संलग्न है, जिसका प्रवेश द्वार दक्षिण की ओर से किया गया है। जिसमें मुख्य प्रवेश द्वार के साथ दो छत्र के आकार के गुंबद (मंडप) हैं, जिसे इमारत के समरूप और सापेक्ष अनुपात को संरक्षित करने के लिए बनाया गया था। सामने चबूतरे पर दोनों मंडपों में नीली टाइलों के अवशेष हैं।[8] मकबरा एक बड़े बगीचे और ऊंची चारदीवारी के बीच में स्थित है। मकबरे का कक्ष एक विस्तृत बरामदे से घिरा हुआ है जिसमें नक्काशीदार खंभे हैं जिनमें से प्रत्येक पक्ष तीन मेहराबों से छेदा गया है और कोण ढलान वाले बटों द्वारा कब्जा कर लिया गया है। 

  

मकबरे की दीवारों पर मुगल वास्तुकला के डिजाइन हैं और दीवारों पर कई विदेशी भाषाएं खुदी हुई हैं। मकबरे को विभिन्न रंगों की तामचीनी टाइलों से सजाया गया है। परिसर के अंदर, पश्चिमी दीवार कि एक दीवार को मस्जिद के रूप में दर्शया गया है क्योंकि किबला को मेहराब और सामने के पक्के क्षेत्र के माध्यम से दर्शाया गया है।

इन्हें भी देखें
---------------

इब्राहिम लोदी का मकबरा

सन्दर्भ
-------

1. 1 2  "Alphabetical List of Monuments in Delhi". Archaeological Survey of India. अभिगमन तिथि Nov 2015. `|accessdate=` में तिथि प्राचल का मान जाँचें (मदद)
2. ↑  Sen, Sailendra (Nov 2015). *A Textbook of Medieval Indian History*. Primus Books. पपृ॰ 122–125. आई॰ऍस॰बी॰ऍन॰ 978-9-38060-734-4.
3. 1 2  "Mausoleum of Sikandar Lodi". farbound.net. अभिगमन तिथि Nov 2015. `|accessdate=` में तिथि प्राचल का मान जाँचें (मदद)
4. ↑  "Tombs, Domes & a bridge". thedelhiwalla.com. अभिगमन तिथि Nov 2015. `|accessdate=` में तिथि प्राचल का मान जाँचें (मदद)
5. ↑  "South gateway". bharatonline.com. अभिगमन तिथि Nov 2015. `|accessdate=` में तिथि प्राचल का मान जाँचें (मदद)
6. ↑  "Tomb of Sikandar Lodi". Important India. मूल से 18 अप्रैल 2019 को पुरालेखित. अभिगमन तिथि Nov 2015. `|accessdate=` में तिथि प्राचल का मान जाँचें (मदद)
7. 1 2  "Some Interesting Facts". Mystery of Lesser Known History. अभिगमन तिथि Nov 2015. `|accessdate=` में तिथि प्राचल का मान जाँचें (मदद)
8. ↑  "Sikandar Lodhi's Tomb". Competent authority Delhi. मूल से 25 मार्च 2016 को पुरालेखित. अभिगमन तिथि Nov 2015. `|accessdate=` में तिथि प्राचल का मान जाँचें (मदद)
9. ↑  "Lodhi Tombin Delhi". Delhi Online. अभिगमन तिथि Nov 2015. `|accessdate=` में तिथि प्राचल का मान जाँचें (मदद)